XI.1.
LOMTALANÍTÁS
2022
Kérjük, olvassa végig!

Társaságunk a lomtalanítás alkalmával a háztartásban feleslegessé vált nagydarabos hulladékokat (ami méretei miatt nem rakható a hulladékgyűjtő-tartályokba) gyűjti össze és szállítja el.
Amennyiben olyan eszközei, bútorai, vagy használati tárgyai vannak, amiket mások esetleg még használni tudnának, azokat leadhatja a Szemléletformáló és Újrahasználati Központjainkban (1151 Budapest, Károlyi Sándor u. 166. és 1181 Budapest, Besence u. 1/a.), vagy érdeklődhet a segélyszervezeteknél, hiszen ezzel segíthet másokon.

NE HELYEZZEN KI A LOMTALANÍTÁSNÁL:
• a háztartásokban naponta képződő hulladékot
• ipari, mezőgazdasági, szolgáltatási tevékenység következtében keletkezett hulladékot
• veszélyes hulladékot
• elektromos és elektronikai hulladékot
• építési törmeléket
• gumiabroncsot
• zöldhulladékot (ág, nyesedék, lomb, fű)
• szénport, hamut
• földet
• elkülönítetten gyűjtött üveg-, papír-, műanyag- és fémhulladékot






Társaságunk kizárólag az értesítőlevélben megadott kihelyezési időpontot követő napon szállítja el a lomokat. Az idei, 2022. évi lomtalanítás szervezése során is tiszteletben tartjuk a hivatalos munkaszüneti napokat, ezért ezeken a napokon Társaságunk nem végez lomtalanítást.
A lomok kihelyezésének módja
Kérjük, hogy a lomokat a lakóháza előtti, hulladékgyűjtő-járműveinkkel jól megközelíthető közterületre helyezze ki, azokat ne az úttestre tegye, mert akadályozhatják a forgalmat, illetve balesetet okozhatnak. A környezet megóvása érdekében kérjük, hogy zöldterületre ne pakoljon.

A lomtalanítás utáni takarítás
Társaságunk a lomtalanítást követően elvégzi az úttest takarítását. Az ingatlan előtti terület és járdaszakasz megtisztítása az ingatlan tulajdonosának, üzemeltetőjének, használójának a kötelessége.

Újrahasznosítható hulladékok
Kérjük, hogy az újrahasznosítható csomagolási hulladékokat (fehér üveg, színes üveg, papír, műanyag, fémdoboz, italos kartondoboz) ne a lomokkal együtt helyezze ki, hanem erre a célra vegye igénybe az ingatlanhoz rendszeresített szelektív gyűjtőtartályainkat, hulladékgyűjtő-szigeteinket, lakossági hulladékudvarainkat, illetve Szemléletformáló és Újrahasználati Központjainkat.
Veszélyes, illetve egyéb, különleges kezelést igénylő hulladékok leadása
[bookmark: _Hlk92183267]Az elmúlt évek folyamán szerzett tapasztalatokat és a lakosságtól érkezett visszajelzéseket hasznosítva, a veszélyes hulladék leadására idén is a budapesti hulladékudvarok biztosítanak lehetőséget.

A korábbi alkalmi gyűjtőpontos átvételnél lényegesen korszerűbb, környezettudatosabb megoldásnak számos előnye van:
•	az egészségünket is veszélyeztető hulladékféleségek a lomtalanításra várakozás, tárolás nélkül, egész évben, tetszőleges időpontban szabályosan leadhatók
•	környezettudatos, biztonságos lehetőséget kínálnak a hulladékudvarok a veszélyes anyagok leadására és tárolására
•	egyéb – külön gyűjtött – hulladékfélék is leadhatók
•	a közterületek, utcák tiszták maradnak, elkerülhető a szennyeződés
•	az FKF alvállalkozók helyett saját infrastruktúrájával és hozzáértő szakembereivel végzi a veszélyes hulladékok átvételét
•	a jól megközelíthető, fix átvevőhelyeken szakképzett személyzet áll a lakosok rendelkezésére

Az Önhöz legközelebb eső hulladékudvaraink elérhetőségéről, nyitvatartásáról, és az egyes hulladékudvarokban leadható hulladéktípusokról, valamint a leadás feltételeiről kérjük, tájékozódjon a www.fkf.hu weboldalon.
Egyedi és eseti lomtalanítás megrendelése
A háztartások, társasházak az értesítőben jelzettől eltérő időpontban, külön díjazás ellenében, soron kívül is rendelhetnek lomtalanítást Társaságunktól.

Szolgáltatásainkkal kapcsolatos további kérdései esetén, hívja zöldszámunkat:

06 80 353 353

Ügyfélszolgálatunk készséggel áll az Ön rendelkezésére. A szolgáltatást írásban (levélben, faxon, e-mailben) lehet megrendelni. 

                            WEB: www.fkf.hu                E-MAIL: fkfzrt@fkf.hu


TEGYÜNK EGYÜTT KÖRNYEZETÜNKÉRT!








Tisztelt XI. kerületi Ügyfelünk!

2022-ben folytatjuk a szervezett lomtalanítást.


Kérjük, hogy a háztartásában összegyűlt nagydarabos hulladékot (lomokat)




[bookmark: _GoBack]2022. szeptember 21-én, szerdán 18 óra után




helyezze ki a lakóháza előtti, járműveinkkel jól megközelíthető közterületre.




A lomok elszállítására kizárólag a kihelyezést követő napon kerül sor.



Kérjük, hogy a megadott időpontot szíveskedjenek betartani annak érdekében, hogy elkerüljük:
 •  a gondosan kihelyezett lomok széttúrását,
 •  a szükségesnél nagyobb közterület-szennyezést, valamint
 •  a közlekedési nehézségeket és az esetleges baleseteket.




Aki települési hulladékot a közterületen engedély nélkül lerak, elhelyez, vagy nem a kijelölt lerakóhelyen rak le vagy helyez el, szabálysértést követ el, melynek büntetése hatósági eljárás megindulása esetén 150.000 Ft-ig terjedhet. A fenti szabálysértést elkövetőkkel szemben az illetékes hatóság jogosult intézkedni, ezzel kapcsolatos bejelentését náluk teheti meg. 
További információ a www.fkf.hu/hulladekgazdalkodas-lomtalanitas oldalon található.


Tegyünk együtt Budapest tisztaságáért!
Budapest, 2022. szeptember
BKM BUDAPESTI KÖZMŰVEK Nonprofit Zrt. FKF Hulladékgazdálkodási Divízió


